Зграда у Ул. Карађорђевој 118-120, Ваљево
Зграда у Ул. Карађорђевој 118-120 у Ваљеву подигнута је 1906. године и представља непокретно културно добро као споменик културе. Зграда је део некадашњег великог павиљонског комплекса Артиљеријске касарне у коме је током Првог светског рата била смештена Друга резервна војна болница и једна од зграда Ваљевске болнице 1914—1915. Данас је у згради смештена Средња медицинска школа.

Зграда је подигнута по пројекту архитекте Данила Владисављевића, као приземна грађевина подуже основе, у духу јавних грађевина са специфичном наменом. Улична фасада је обрађена у духу класицизма, са декоративном пластиком примењеном око прозора и пиластрима између. На правилном растојању постављени су, на правилном растојању четири ризалита,од којих два носе портале са степеништем, а друга два само удвојене прозорске отворе.

Галерија

Види још 
 Ратна болница у Ваљеву
 Списак споменика културе у Колубарском округу

Литература 
 Завод за заштиту споменика Ваљево: "Споменичко наслеђе Колубарског и Мачванског Округа" .

Извори

Спољашње везе 

 Републички завод за заштиту споменика културе - Београд
 Листа споменика

Споменици културе у Колубарском округу
Грађевине у Ваљеву
Болнице у Србији
Историја српске медицине
Културно наслеђе Западне Србије
Непокретна културна добра